กระบะอัดมา 21 ชีวิตกลับจากงานแต่งคว่ำที่สงขลา ตาย 1 สาหัส 5 คาดหลับใน
เกิดเหตุสลด ชาว อ.รือเสาะ 21 ชีวิตนั่งอัดแน่นในรถกระบะกลับจากงานแต่งญาติที่ จ.กระบี่ เกิดแหกโค้งพุ่งลงข้างทางถนนหาดใหญ่-ปัตตานี ดับ 1 บาดเจ็บระนาว ที่ อ.เทพา เบื้องต้นคาดว่าคนขับอาจจะหลับในเมื่อวันที่ 26 มี.ค.63 ร.ต.อ.จีระศักดิ์ จันทร์วิรัตน์ รอง สว.สอบสวน สภ.เทพา อ.เทพา จ.สงขลา รับแจ้งจากนายวรวิทย์ เดชาวุฒิกุล หน่วยกู้ภัยและเจ้าของกิจการเทพายกรถ ว่ามีเหตุรถกระบะแหกโค้งพลิกคว่ำมีคนได้รับบาดเจ็บสาหัสหลายราย เหตุเกิดที่ถนนสาย 43 หาดใหญ่-ปัตตานี ขาไปปัตตานี ใกล้ที่ทำการ อบต.ปากบาง จึงเดินทางไปตรวจสอบ พบรถกระบะยี่ห้อนิสสันสีทอง หมายเลขทะเบียน ผฉ 6265 สงขลา พลิกหงายท้องอยู่ร่องกลางถนน มีข้าวของกระจัดกระจาย และมีเด็ก ผู้หญิง ผู้ชาย นั่งมาทั้ง 21 คน ได้รับบาดเจ็บสาหัส 6 ราย รวมทั้งนายบูรี วสาและ อายุ 19 ปี อยู่บ้านตำบลเรียง อ.รือเสาะ จ.นราธิวาส คนขับรถ ได้รับบาดเจ็บสาหัส และเสียชีวิตที่โรงพยาบาลเทพา และทั้งหมดถูกส่งต่อโรงพยาบาลสงขลา ที่เหลือบาดเจ็บเล็กน้อยส่ง รพ.เทพาจากการสอบถามคนที่รอดชีวิต ทราบว่า ทั้งหมดเป็นชาวบ้านจาก อ.รือเสาะ ทั้ง 21 คนนั่งมาในรถคันเดียวกันในแค็บและกระบะท้าย เดินทางกลับจากงานแต่งงานญาติ ที่ จ.กระบี่ เมื่อเสร็จงานก็ได้เดินทางกลับตอนรุ่งเช้า เมื่อมาถึงที่เกิดเหตุ คาดว่าคนขับอาจหลับใน รถกระบะคันดังกล่าวได้วูบลงข้างทางชนตอไม้จนเกิดการพลิกคว่ำหงายท้องล้อชี้ฟ้า จนมีผู้บาดเจ็บสาหัสและเสียชีวิต ทางตำรวจจะได้ทำการสอบสวนข้อเท็จจริงอีกครั้ง.
เกิดเหตุสลดชาว อ.รือเสาะ 21 ชีวิตนั่งอัดแน่นในรถกระบะกลับจากงานแต่งญาติที่ จ.กระบี่ เกิดแหกโค้งพุ่งลงข้างทางถนนหาดใหญ่-ปัตตานี ดับ 1 บาดเจ็บระนาว ที่ อ.เทพา เบื้องต้นคาดว่าคนขับอาจจะหลับใน
กระบะพลิกคว่ำ,รถพลิกคว่ำ,หลับใน,อ.เทพา,สงขลา,กลับจากงานแต่งงาน,ตาย 1 สาหัส 5,ข่าวทั่วไป